Tavaran kuvaus Luokittelu (CN-koodi) Perusteet

(1) (2) (3)

1. Kädessä pidettävä, akulla toimiva ja kokoontaitettava laite, jonka mitat ovat noin 8,7 cm (pituus) × 5,4 cm (leveys) × 1,8 cm (paksuus) ja jossa on samassa kotelossa — aakkosnumeerinen näppäimistö, jollaisia käytetään matkapuhelimissa, — väriä toistava nestekidenäyttö (LCD), jonka kuvaruudun läpimitta on noin 5 cm (2 tuumaa), — toinen suorakulmainen väriä toistava LCD-näyttö, jonka kuvaruudun läpimitta on 2 cm (0,8 tuumaa), — 2 megapikselin digitaalikamera, jossa on digitaalinen zoom-toiminto, — paikka enintään 4 GB:n haihtumattoman puolijohdemuistin muistikortille, sekä — USB-portti (Universal Serial Bus) akun lataamiseen, tiedonsiirtoon ja ulkoisten kuulokkeiden liittämiseen. Laitteessa on — mikroprosessori, — mikrofoni ja kaiutin, — sisäänrakennettu 128 MB:n muisti, sekä — DVB-T-televisiovastaanotin. Laitteessa on integroitu käyttöjärjestelmä soluverkkovälitteistä matkapuheluliikennettä varten; se voidaan aktivoida asettamalla laitteeseen SIM-kortti. Laitteessa on seuraavat toiminnot: — matkapuhelinviestintä soluverkossa, — langaton kuvien ja muun datan (kuten tekstiviestit (SMS, Short Message Service), multimediaviestit (MMS, Multimedia Messaging Service), sähköposti jne.) lähetys ja vastaanotto, — äänen sekä yksittäisten kuvien ja videokuvan tallennus ja toisto, sekä — televisiosignaalien vastaanotto (DVB-T). Laite toimii myös muilla langattomilla yhteyskäytännöillä (esim. Bluetooth). 8517 12 00 Luokittelu määräytyy yhdistetyn nimikkeistön 1 ja 6 yleisen tulkintasäännön määräysten, XVI jakson 3 huomautuksen ja CN-koodien 8517 ja 8517 12 00 nimiketekstien mukaisesti. Laite on yhdistelmäkone, jossa on erilaisia osia. Koska laite on suunniteltu SIM-kortilla (Subscriber Identity Module) varustettavaksi ja koska matkapuhelintoiminto syrjäyttää kaikki muut toiminnot (etenkin tulevat puhelut katkaisevat kaikki muut käytössä olevat toiminnot), kun laite on varustettu aktivoidulla SIM-kortilla, laitteen pääasiallisena toimintona XVI jakson 3 huomautuksen mukaisesti katsotaan olevan matkapuheluliikenne soluverkossa nimikkeen 8517 (alanimike 8517 12 00) mukaisesti. Näin ollen laite on sen osan mukaan, joka suorittaa laitteen pääasiallisen toiminnon, luokiteltava alanimikkeeseen 8517 12 00 soluverkoissa käytettävänä puhelimena.

2. Kädessä pidettävä, akulla toimiva ja kokoontaitettava laite, jonka mitat ovat noin 10,9 cm (pituus) × 5,9 cm (leveys) × 1,9 cm (paksuus) ja jossa on samassa kotelossa — väriä toistava nestekidenäyttö (LCD), jonka kuvaruudun läpimitta on noin 7 cm (2,8 tuumaa) ja jossa on mukana aakkosnumeerinen kosketusnäyttönäppäimistö, — 1,92 megapikselin digitaalikamera, jossa on optinen zoom-toiminto, — paikka enintään 4 GB:n haihtumattoman puolijohdemuistin muistikortille, sekä — USB-portti (Universal Serial Bus), sekä — liitäntä akun lataamiseen. Laitteessa on — mikroprosessori, — mikrofoni ja kaiutin, — sisäänrakennettu 64 MB:n RAM-muisti, — sisäänrakennettu 256 MB:n sähköisesti pyyhittävä ohjelmoitava ROM-muisti, — antenni satelliittien radionavigointisignaalien vastaanottamiseen, — GPS-moduuli (Global Positioning System). Laitteessa on integroitu käyttöjärjestelmä soluverkkovälitteistä matkapuheluliikennettä varten; se voidaan aktivoida asettamalla laitteeseen SIM-kortti. Laitteessa on seuraavat toiminnot: — matkapuhelinviestintä soluverkossa, — langaton kuvien ja muun datan (kuten tekstiviestit (SMS, Short Message Service), multimediaviestit (MMS, Multimedia Messaging Service), sähköposti jne.) lähetys ja vastaanotto, — kämmentietokone, — äänen sekä yksittäisten kuvien ja videokuvan tallennus ja toisto, sekä — satelliittiradionavigointijärjestelmä satelliittipaikannusjärjestelmän (GPS) muodossa. Laite toimii myös muilla langattomilla yhteyskäytännöillä, kuten Bluetooth ja langaton lähiverkko (LAN, Local Area Network) (802.11b + g). 8517 12 00 Luokittelu määräytyy yhdistetyn nimikkeistön 1 ja 6 yleisen tulkintasäännön määräysten, XVI jakson 3 huomautuksen ja CN-koodien 8517 ja 8517 12 00 nimiketekstien mukaisesti. Laite on yhdistelmäkone, jossa on erilaisia osia. Koska laite on suunniteltu SIM-kortilla (Subscriber Identity Module) varustettavaksi ja koska matkapuhelintoiminto syrjäyttää kaikki muut toiminnot (etenkin tulevat puhelut katkaisevat kaikki muut käytössä olevat toiminnot), kun laite on varustettu aktivoidulla SIM-kortilla, laitteen pääasiallisena toimintona XVI jakson 3 huomautuksen mukaisesti katsotaan olevan matkapuheluliikenne soluverkossa nimikkeen 8517 (alanimike 8517 12 00) mukaisesti. Näin ollen laite on sen osan mukaan, joka suorittaa laitteen pääasiallisen toiminnon, luokiteltava alanimikkeeseen 8517 12 00 soluverkoissa käytettävänä puhelimena.